辛仲甫（），字之翰，汾州孝义人。仲甫少好学，及长，能吏事，伟姿仪，器局沉厚。后周广顺中，郭崇掌亲军，署仲甫掌书记。显德初，出镇澶渊，仍署旧职。崇所亲吏为厢虞候，部民有被劫者，诉阴识贼魁，即捕盗吏也，官不敢诘。仲甫请自捕逮，鞫之，吏故稽其狱。仲甫曰：“民被寇害而使自诬服，蠹政甚矣，焉用僚佐为？”请易吏以雪冤愤。崇悟，移鞫之，乃得实状。太祖受命，以崇为监军。陈思诲密奏崇有奸状，上怒且疑，遣中使驰往验之。未至，崇忧懑失据，谓宾佐日：“苟主人不察，为之奈何?”皆愕相视。仲甫曰：“皇帝膺运，公首效节，军民处置，率